**პროგრამა:** კერძო სექტორის განვითარება სამხრეთ კავკასიაში: მცირე და საშუალო მეწარმეობის განვითარება და ღრმა და ყოვლისმომცველი თავისუფალი სავაჭრო სივრცე“ საქართველოში

**პროექტი:** მცირე და საშუალო მეწარმეობის განვითარება და ღრმა და ყოვლისმომცველი თავისუფალი სავაჭრო სივრცე“ საქართველოში - თანადაფინანსებულია ევროკავშირის მიერ

**ნომერი:** 13.2144.7.008

**ხელმძღვანელი:** ფილიპე შტაინჰაიმი

**აქტივობა**: სარემონტო-სარეაბილიტაციო სამუშაოთა გეგმისა და ხარჯთაღრიცხვის შედგენა

**პერიოდი:** 24 ივლისი – 31 ივლისი, 2017წ.

1. ტექნიკური დავალების პირობები

1.1 **ამოცანები და სამუშაოები**

წინამდებარე დავალების ამოცანას ქუთაისში საქართველოს სავაჭრო-სამრეწველო პალატის მფლობელობაში არსებული შენობის იმ ნაწილის რემონტთან დაკავშირებული სამუშაოების ჩამონათვალის და ხარჯების წინასწარი ვერსიის შემოწმება წარმოადგენს, რომელიც DCFTA-ს საინფორმაციო ცენტრის ქუთაისის ოფისისთვის არის განკუთვნილი (წინამდებარე დოკუმენტის დანართში აღნიშნული შენობა წითლად არის მონიშნული). გარდა ამისა, წინამდებარე დავალების ფარგლებში უნდა მოხდეს სამუშაოების ჩამონათვალის, რეკომენდებული სამშენებლო მასალების და ხარჯების ოდენობების განსაზღვრა წინამდებარე შენობის: ა) ჩვეულებრივი რემონტისთვის; ბ) მაღალი დონის რემონტისთვის.

წინამდებარე დავალების შესრულება უკავშირდება შემდეგი საქმიანობების განხორციელებას:

ა) სამუშაოების სახეობების, ნახაზების და ხარჯების გაცნობა;

ბ) წინასწარ საორიენტაციო შეხვედრაში მონაწილეობა, რომლის მიზანი კონკრეტულ საქმიანობებზე შეთანხმების მიღწევა და კალენდარული გეგმების ჩამოყალიბება იქნება;

გ) ადგილზე ვიზიტის განხორციელება;

დ) რემონტის ალტერნატიული ვარიანტებისთვის ანგარიშების და ხარჯთაღრიცხვების მომზადება;

ე) არსებული სამუშაოების ჩამონათვალის და ხარჯების შემოწმების შედეგების და ასევე კონსულტანტის მიერ შემოთავაზებული ორი განსხვავებული ვარიანტის წარმოდგენა.

* 1. **საქმიანობის კონკრეტული შედეგები, ძალისხმევის დონე და ვადები**

| **დავალებები-კონკრეტული შედეგები** | **# ექსპერტის სამუშაო დღეების ოდენობა** | **თარიღები/ვადები** |
| --- | --- | --- |
| 1. არსებული ტექნიკური დოკუმენტაციის გაცნობა და თავდაპირველ საორიენტაციო შეხვედრაში მონაწილეობა  კონკრეტული შედეგები:   * 1. SME DCFTA GE-ს პროექტთან და საქართველოს სავაჭრო-სამრეწველო პალატასთან შეთანხმებული სამოქმედო გეგმა (ინგლისურ ენაზე doc(x) ფორმატში); | 1 | 2017 წლის ივლისი |
| 2. ადგილზე ვიზიტის განხორციელება  კონკრეტული შედეგი:  2.1 ადგილზე ვიზიტის განხორციელების ამსახველი ანგარიში | 1.5 | 2017 წლის ივლისი |
| 3. კონსულტანტის მიერ რემონტთან დაკავშირებით ორიგინალური ვარიანტების წარმოდგენა და ანგარიშების მომზადება  შედეგები:  3.1 ანგარიში ხარჯთაღრიცხვის ვალიდურობის/მიზანშეწონილობის შესახებ (ინგლისურ ენაზე, doc(x) ფორმატში)  3.2 რეგულარული (ჩვეულებრივი) რემონტის სამუშაოების ჩამონათვალის სტრუქტურა და დეტალური ხარჯთაღრიცხვა (ინგლისურ ენაზე, doc(x) ფორმატში)  3.3 უმაღლესი კლასის რემონტის სამუშაოების ჩამონათვალის სტრუქტურა და დეტალური ხარჯთაღრიცხვა (ინგლისურ ენაზე, doc(x) ფორმატში) | 2 | 2017 წლის ივლისი |
| 4. საბოლოო დეტალური მოხსენება  შედეგი:  4.1 ჩატარებული სამუშაოების შედეგების წარმოდგენა (ინგლისურ ენაზე) | 0.5 | 1. ს ივლისი |

**1.3 პირობები და გადახდის წესები**

1.3.1 განმცხადებლის შემოთავაზებაში ტექნიკური და ფინანსური წინადადებები უნდა შედიოდეს.

1.3.2 ტექნიკურ წინადადებაში უნდა იყოს წარმოდგენილი ინფორმაცია განმცხადებლის შესაბამისი გამოცდილების შესახებ (პორტფელი, შემოთავაზებული ექსპერტის რეზიუმე). გარდა ამისა, ტექნიკურ წინადადებაში ტექნიკური დავალების განხორციელებასთან დაკავშირებული მეთოდების/მიდგომების დეტალური აღწერილობა და დაგეგმილი აქტივობების დროში გაწერილი გრაფიკი უნდა იყოს წარმოდგენილი.

1.3.3 ფინანსურ წინადადებაში წინამდებარე ტექნიკური დავალების განსახორციელებლად პროექტის მიერ გასაწევი ყველა ტიპის ხარჯი ნათლად უნდა იყოს მოცემული (მაგალითად ჰონორარები, საკომუნიკაციო, სატრანსპორტო, სასტუმრო, სათარჯიმნო (ქართულიდან ინგლისურ ენაზე), ადმინისტრაციული და ა.შ. სახის ხარჯები).

1.3.4 ანაზღაურება წინამდებარე პროექტით გათვალისწინებული საქმიანობის განხორციელებისა და დედანი (ორიგინალი) ინვოისის საფუძველზე განხორციელებული სამუშაოების საბოლოო შედეგების დამტკიცების შემდეგ იქნება გაცემული.

**1.4 კოორდინაცია და კომუნიკაცია**

კონსულტანტი ანგარიშვალდებულია და საკუთარი საქმიანობის კოორდინირებას ახდენს საქართველოში მცირე და საშუალო საწარმოების განვითარების და DCFTA-ს პროექტის ლიდერთან ბატონ ფილიპ შტაინჰაიმთან, პროექტის ლიდერის მოადგილესთან ქალბატონ ანჟელიკა რიკთან და პროგრამის ექსპერტთან ბატონ დავით ოქროპირიძესთან.

**1.5 დამატებითი მოთხოვნები**

კონკურსში მონაწილე ფირმამ უნდა უზრუნველყოს წინამდებარე ტექნიკური დავალების შესრულების დაკისრება შესაბამისი კვალიფიკაციის ექპერტ(ებ)ისთვის. ექსპერტის მინიმალური და სასურველი კვალიფიკაციები შემდეგნაირად გამოიყურება:

* + 1. მოთხოვნილი კვალიფიკაცია

ა) უმაღლესი განათლება (არქიტექტურა, დიზაინი)

ბ) კომპიუტერული პროგრამების - ArchiCAD, AutoCaD, და 3Ds max უმაღლეს დონეზე ცოდნა

გ) ენები: ქართული (თავისუფლად), ინგლისური (თავისუფლად)

დ) ბოლო სამი წლის განმავლობაში არქიტექტურა-დიზაინის ან/და მშენებლობის სფეროში ინტენსიური შრომითი გამოცდილება;

ე) ექსპერტული ცოდნის სფერო/არეალი

* 1. არქიტექტურული და მუშა ნახაზების შედგენა და 3D ვიზუალიზაცია
  2. დიზაინის სპეციფიკაციების შემუშავება
  3. სამშენებლო მასალებთან დაკავშირებით რეკომენდაციების შემუშავება
  4. სამშენებლო პროცესების დროითი განწერა
  5. სარემონტო-სარეაბილიტაციო / სამშენებლო სამუშაოების ხარჯთაღრიცხვების შედგენა
  6. სამშენებლო სამუშაოთა კოორდინაცია და ზედამხედველობა
  7. სამშენებლო პროექტების ხარისხისა და ხარჯების კონტროლი

1.5.2 სასურველი უნარ/ჩვევები და კვალიფიკაცია

1. პრეზენტაციის დოკუმენტურად დადასტურებული უნარები
2. საერთაშორისო დონორებსა და პროექტების განმახორციელებელ სააგენტოებთან მუშაობის გამოცდილება

1.5.2 წარმოსადგენი დოკუმენტაცია

1. ავტობიოგრაფია
2. პორტფოლიო
3. 2 სარეკომენდაციო წერილი უახლესი სამშენებლო პროექტის ზედამხედველის ან კლიენტისაგან

**დამატება**

A1. ტერიტორიის ესკიზური ნახატი

